محمد علال لفاسي، تولد ف فاس نهار 10 يناير 1910 ومات ف بوخاريست نهار 13 ماي 1974، كان واحد سياسي، كاتب، شاعر وعالم دين عربي مغريبي. ف لوسط سياسي ؤلحزبي، علال لفاسي كانو ملقبينو بسميت زّعيم. علال لفاسي تولد فوسط عائيلة لفاسي لفهري من مدينة فاس، ؤتزوج ملي كانت عندو 20 عام بزهرة لفاسي لفهري لي ماتت فـ24 مارس 2016 ؤولد معاها 3 دلبنات و2 دراري: ليلى، أم لبنين (تزوجات ب عباس لفاسي)، عواطف (تزوجات ب محمد لوافا)، عبد لواحد (كان وزير الصحة فحكومة اليوسفي و عضو مهم فحزب الاستيقلال)و أم هاني. من بين حفايدو، كانلقاو نزار بركة لي هو لأمين لعام د حيزب ليستقلال من 2017. تولد ف فاس ف لمغريب فعائلة معروفا بعلاقتها بدار المخزن، كايرجع اصلها للقبايل العربية[ماواضحش] و اللي كتوصل لصحابة الرسول محمد، و فنفس الوقت عندها اصول يهودية دخلات للإسلام فالقرن 16، بات علال كان قاضي و عالم و أستاد ف القرويين. قرا العلوم ديال الدين فالقرويين ف 1927، ومن تما بدات التحركات اللولة ديالو مع الوطنيين، بسباب هادشي غادي يجريو عليه من الجامعة ف 1932 و غادي يدخل المدرسة الناصيرية.